*Na osnovu člana 8. Zakona o ministarskim, vladinim i drugim imenovanjima Federacije Bosne i Hercegovine ( “Službene novine Federacije Bosne i Hercegovine”, broj: 34/03 i 65/13), a u skladu sa odredbama Odluke o kriterijima za nominiranje/imenovanje direktora Zavoda zdravstvenog osiguranja Bosansko – podrinjskog kantona Goražde, broj: 03-34-1526/15 od 02.10.2015.godine, i u vezi sa članom 105. stav 2. Zakona o zdravstvenom osiguranju (“Službene novine Federacije Bosne i Hercegovine”, broj: 30/97, 7/02, 70/08, 48/11), te odredbama Zakona o kantonalnom zavodu zdravstvenog osiguranja* ("Službene novine BPK Goražde", broj: 8/97 i 8/99),  *Ministarstvo za socijalnu politiku, zdravstvo, raseljena lica i izbjeglice Bosansko- podrinjskog kantona Goražde, objavljuje:*

# *J A V N I O G L A S*

***za izbor i imenovanje Direktora Zavoda zdravstvenog osiguranja***

***Bosansko-podrinjskog kantona Goražde***

***1****. Oglašava se upražnjena pozicija:*

* ***Direktor Zavoda zdravstvenog osiguranja Bosansko-podrinjskog kantona Goražde.***

***2****. OPIS UPRAŽNJENE POZICIJE*

*Direktor:*

* *organizuje rad i poslovanje Kantonalnog zavoda zdravstvenog osiguranja (u daljem tekstu : Zavod), kao i provođenje dogovora, sporazuma i ugovora koje je Zavod zaključio ili im pristupio,*
* *zastupa i predstavlja Zavod prema trećim licima,*
* *odgovara za zakonitost rada Zavoda,*
* *stara se o blagovremenom obezbjeđenju finansijskih sredstava, njihovoj namjenskoj upotrebi i zakonitom, pravilnom i blagovremenom ostvarivanju prava osiguranih lica,*
* *daje naloge za pozajmice i izvršavanje Finansijskog plana Zavoda i drugih akata Upravnog odbora,*
* *rukovodi radom Stručne službe i donosi stručna uputstva i smjernice u cilju zakonitog, pravilnog i blagovremenog obavljanja poslova,*
* *stara se o pripremi svih akata i materijala čija je izrada u djelokrugu Zavoda,*
* *stara se o ostvarivanju javnosti rada i sl. ,*
* *rješava o pravima iz obaveznog zdravstvenog osiguranja,*
* *stara se o pripremi i organizovanju sjednica Upravnog odbora, te odbora i komisija Upravnog odbora Zavoda, te sprovodi i organizuje izvršavanje njihovih odluka ,zaključaka i drugih akata,*
* *predlaže Upravnom odboru mjere za efikasno i zakonito obavljanje djelatnosti Zavoda,*
* *odobrava, nabavku materijala i drugih sredstava potrebnih za rad Stručne službe, te odlučuje o investicionom i tekućem održavanju poslovnih prostorija i opreme i zaključuje ugovore u tom pravcu,*
* *utvrđuje organizaciju i sistematizaciju radnih mjesta Stručne službe i donosi Pravilnik o određivanju koeficijenta za utvrđivanje plaća uposlenika Zavoda,*
* *postavlja radnike, razrješava ih dužnosti i odgovara za njihov stručni rad, te odlučuje o drugim pravima i odgovornostima radnika u skladu sa važećim propisima,*
* *izvršava plan raspodjele finansijskih sredstava,*
* *vrši i druge poslove koji su Zakonom, podzakonskim aktima, Statutom i drugim općim aktima stavljeni u njegovu nadležnost.*

***3****. MANDAT*

*Mandat Direktora traje četiri (4) godine, uz mogućnost ponovnog imenovanja.*

***4****. OPĆI UVJETI*

*Kandidat za poziciju Direktora Zavoda dužan je ispunjavati slijedeće uvjete:*

* *da je državnjanin Bosne i Hercegovine ( uvjerenje o državljanstvu, ne starije od šest mjeseci)*
* *da je stariji od 18 godina ,*
* *da ima opću zdravstvenu sposobnost za obavljanje navedene pozicije,(ljekarski nalaz ovlaštene ustanove),*
* *da nije otpušten iz državne službe kao rezultat disciplinske mjere na bilo kom nivou u Bosni i Hercegovini u periodu od 3 godine prije dana objavljivanja upražnjene pozicije ( ovjerena izjava ),*
* *da se na njega ne odnosi član IX.1. Ustava Bosne i Hercegovine (ovjerena izjava)*
* *da nije osuđivan za krivično djelo, nespojivo sa dužnošću direktora Zavoda (uvjerenje ne starije od tri mjeseca – Općinski i Kantonalni sud),*
* *da mu nije izrečena zaštitna mjera vršenja poziva , djelatnosti i dužnosti u prekršajnom postupku, nespojivo sa dužnošću direktora Zavoda (uvjerenje ne starije od tri mjeseca – Općinski sud za prekršaje).*

***5.*** *POSEBNI UVJETI*

*Pored uvjeta iz tačke 4. Oglasa, kandidat mora ispunjavati i slijedeće uvjete:*

* *da ima završen VII stepen stručne spreme ekonomskog ili pravnog fakulteta (ovjerena kopija diplome),*
* *da ima najmanje tri godine radnog iskustva na poslovima svog stručnog zvanja (uvjerenje o radnom iskustvu),*
* *da posjeduje stručno znanje iz djelatnosti Zavoda, te da je upućen u sadržaj i način njegovog rada (ovjerena izjava),*
* *da ima komunikacijske i organizacijske sposobnosti kao i sposobnosti za timski rad,*
* *da nema privatni finansijski interes u Zavodu (ovjerena izjava),*
* da nije član upravnog, odnosno nadzornog odbora niti jedne ustanove odnosno drugog pravnog subjekta sa većinskim državnim kapitalom. *(ovjerena izjava).*

*6. OSTALI UVJETI*

# Pored uvjeta navedenih u tački 4. i 5. kandidat koji se kandiduje za direktora Zavoda dužan je dostaviti viziju-plan rada i razvoja Zavoda, kojim se predlaže funkcionisanje i finansiranje zdravstva za mandatni period.

*7.POTREBNA DOKUMENTA*

*Uz prijavu na Javni oglas, kandidati su dužni dostaviti dokaze o ispunjavanju općih i posebnih uvjeta kao i Plan rada (viziju) Zavoda za mandatni period .* U prijavi koja sadrži kraću biografiju, kandidati su dužni naznačiti adresu i kontakt telefon.

*8. PODNOŠENJE PRIJAVE*

*Prijave sa traženom dokumentacijom, lično ili putem pošte, dostaviti na adresu:*

***Ministarstvo za socijalnu politiku, zdravstvo, raseljena lica i izbjeglice Bosansko – podrinjskog kantona Goražde, 1. Slavne Višegradske brigade 2a, Goražde.***

***Sa naznakom: „Prijava na javni oglas za izbor i imenovanje Direktora Zavoda zdravstvenog osiguranja Bosansko-podrinjskog kantona Goražde – NE OTVARAJ“.***

Javni oglas ostaje otvoren 30 /trideset/ dana od dana posljednjeg objavljivanja a objaviće se u Službenim novinama FBiH, dnevnim novinama „Dnevni avaz“, na RTV BPK Goražde, na službenoj web.stranici Vlade BPK-a Goražde: [*www.bpkg.gov.ba*](http://www.bpkg.gov.ba) i Oglasnoj ploči BPK-a Goražde .

Neblagovremene i nepotpune prijave neće se uzimati u razmatranje. Kandidati koji budu stavljeni na listu sa užim izborom bit će pozvani na intervju pred komisijom. Sve dodatne informacije možete dobiti na službenoj web.stranici Vlade BPK-a Goražde: [www.bpkg.gov.ba](http://www.bpkgo.ba/), Oglasnoj ploči BPK-a Goražde ili direktno na kontakt telefon: 038/228-439.

***Ministarstvo za socijalnu politiku,zdravstvo,***

***raseljena lica i izbjeglice BPK Goražde***